Elliot Page

Elliot Page (tidligere Ellen Page; født 1987) er en canadisk skuespiller kjent for å ha spilt hovedrollen i filmen Juno og Kitty Pryde i X-Men: The Last Stand. Page ble kjent for prisvinnende roller i filmene Pit Pony og Marion Bridge, samt TV-seriene Trailer Park Boys og Regenesis. I 2008 ble Page nominert til Oscar for beste kvinnelige hovedrolle for sin innsats som den gravide 16-åringen «Juno» i filmen med samme navn.

Page stod offentlig frem som lesbisk kvinne i februar 2014, og som transperson 1. desember 2020. I kunngjøringen 1. desember 2020 ble det også opplyst at han hadde skiftet fornavn til Elliot.

 Biografi 
Page ble født og vokste opp i Halifax i Nova Scotia, og gikk på tre forskjellige high schools før avgangseksamen i 2005.

Skuespillerkarrièren startet ved Neptune Theatre School. Som elleveåring fikk Page sin første TV-rolle i TV-filmen Pit Pony. Denne rollen førte til tilbud om flere roller i små canadiske filmer og TV-serier. Seksten år gammel fikk Ellen Page en rolle i en europeisk indiefilm med tittelen Mouth to Mouth.

Ellen Page var gift med koreografen og danseren Emma Portner fra 2018 til 2021.

Den 1. desember 2020 stod Page frem som transperson og skiftet fornavn til Elliot.

 Utvalgt filmografi 
 År  Tittel  Rolle  Merknader 2019–  The Umbrella Academy  Viktor Hargreeves  2013  The East  Izzy  2012 To Rome with Love Monica  2011  Super  Libby/Boltie  2010  Inception  Ariadne  2009  Whip It  Bliss Cavendar  2007  Juno  Juno  Oscar-nominert 2007  An American Crime  Sylvia Likens  2006  X-Men: The Last Stand  Shadowcat/Kitty Pryde   2005  Hard Candy  Hayley Stark   2004  Wilby Wonderful  Emily Anderson   2004  I Downloaded A Ghost  Stella Blackstone  2004  Mouth to Mouth  Sherry   2002  Marion Bridge  Joanie  2001  Trailer Park Boys  Treena Lahey  TV-serie 1999  Pit Pony  Maggie MacLean  TV-serie 1997  Pit Pony  Maggie MacLean 

 Referanser 

 Eksterne lenker 





Kategori:Canadiske skuespillere
Kategori:Personer fra Halifax
Kategori:Skuespillere innen dataspill